Mitchell te Vrede

Mitchell te Vrede (sündinud 7. augustil 1991 Amstelveenis) on Hollandis sündinud Suriname jalgpallur, kes mängib ründajana Saudi Araabia kõrgliiga klubis Al Fateh ja Suriname jalgpallikoondises.

Hollandi kõrgliigas debüteeris ta 2011. aastal SBV Excelsiori ridades. Esimese värava Hollandi kõrgliigas lõi ta sama aasta 28. augustil mängus PSV Eindhoveni vastu.

Aastatel 2012–2015 mängis ta Hollandi kõrgliigas Feyenoordi ja aastatel 2015–2016 Heerenveeni ridades. Hooajal 2015/16 lõi ta Hollandi kõrgliigas kümme väravat.

2017. aasta jaanuaris liitus ta Türgi esiliiga klubiga Boluspor, kuid ta naasis hooaja 2017–18 Hollandi kõrgliigasse, liitudes NAC Bredaga. Hooajal 2018/19 lõi Vrede Hollandi kõrgliigas taas kümme väravat, kuid ei suutnud Bredat päästa esiliigasse langemise eest.

2019. aasta juunis siirdus ta Al-Fatehi. Hooajal 2019–20 lõi ta Saudi Araabia kõrgliigas 12 väravat ja oli klubi suurim väravakütt sel hooajal.

Ta on Suriname päritolu. Suriname jalgpallikoondises debüteeris ta 4. juunil 2021 MM-i valikmängus Bermuda vastu.

Kategooria:Suriname sportlased
Kategooria:Hollandi jalgpallurid
Kategooria:Feyenoordi mängijad
Kategooria:SC Heerenveeni mängijad
Kategooria:NAC Breda jalgpallurid
Kategooria:Sündinud 1991